text: Minister ser på vækst-problemer i Vejen og Billund
  24 september 2015 kl. 05.51
  Erhvervs- og vækstminister Troels Lund Poulsen ser torsdag på lokal udvikling i Vejen og Billund.
  Torsdag formiddag er erhvervs- og vækstminister Troels Lund Poulsen (V) på besøg i Vejen og Billund Kommuner, hvor det lokale folketingsmedlem og partifællen Anni Matthiesen tager imod. Temaet for besøget, er udfordringerne for at skabe vækst og udvikling, hvor  planlovens og naturbeskyttelseslovens paragraffer er til debat og selvsyn.
  -  Udfordringerne med at skabe vækst, arbejdspladser og udvikling er i Vejen og Billund Kommuner store på grund af hårde fortolkninger af reglerne om naturbeskyttelse og planlovens bestemmelser. For mig er det vigtigt, at erhvervs- og vækstministeren får så mange input til sit videre arbejde med at skabe vækst i hele Danmark. Jeg håber, at han efter sit besøg kan se fordelene ved at lempe på nogle af reglerne, så virkelysten til vækstskabelse her i Sydjylland ikke drukner i rigide paragraffer, siger Anni Matthiesen forud for besøget.
  